Virginija Kirvelienė

Virginija Kirvelienė (g. 1955 m. lapkričio 1 d. Kudirkos Naumiestyje) -
Lietuvos menininkė – tekstilininkė.

Biografija 
1963–1974 m. mokėsi V. Kudirkos vidurinėje mokykloje.

1976–1982 m. studijavo Lietuvos dailės institute tekstilės specialybę.

Narystė 
 Lietuvos dailininkų sąjunga, nuo 1990 m.
 Lietuvos tekstilininkų ir dailininkų gildija, nuo 2001 m.

Kūryba 
Iš vilnos, lino, pusvilnės, džiuto, šilko audžia gobelenus („Teatras“ 1986 m., „Laiškas su laumžirgiu“, Lietuvos kultūros ministerija, „Gyventi“, Kauno medicinos universitetas, abu 1988 m., „Užuolaida“ 2000 m.), kuria batikas (triptikas „Kauno varpai“ 1985 m.). Kūriniams būdingas subtilus koloritas, lyrizmas, naudoja medvilnės, lino pluoštą, įvairias netradicines medžiagas (metalas, popierius ir kt.), siuvinėjimą.

Pamėgtas gobelenas (ažūras, kiaurymės, faktūros), atspaudai ir kompozicijos iš standintos medvilnės, tekstilinės miniatiūros.
Kūryboje plėtojamos naujų išraiškos būdų paieškos, nacionalinio savitumo interpretacijos ir šiuolaikiškas požiūris į tradiciją mene.
Menininkė kuria tekstilės darbus parodoms ir projektams, visuomeniniams bei privatiems interjerams.
Nuo 1983 m. dalyvauja respublikinėse ir užsienio parodose.

Asmeninės parodos 

 1993 m. ir 1996 m. kartu su žemiete keramike L. Matijošaityte – Martinkiene (Vilnius) buvo suruoštos parodos gimtajame mieste – Kudirkos Naumiestyje (Šakių rajonas).
 2001 Tekstilės paroda „Atodangos“. Kauno Paveikslų galerija.
 2002 Kauno muzikiniame teatre.
 2002 Kudirkos Naumiestyje.

Grupinės parodos 
 10–ties Lietuvos tekstilės dailininkų paroda. LR Užsienio reikalų ministerijos galerija, Vilnius. 2000
 Respublikinė tekstilės paroda „Klasikinis gobelenas“, skirta VDA Tekstilės katedros 60–mečiui. Taikomosios dailės galerija, Vilnius, 2000
 Lietuvos tekstilės paroda „Tradicija šiandien“. Helsinkis, Suomija, 2000.
 Respublikinė mažosios tekstilės paroda. Iš ciklo „Nežinoma XX a. Paskutiniojo dešimtmečio dailė“. Taikomosios dailės galerija, Vilnius, 2001
 Tarptautinė tekstilės paroda „Minkštas pasaulis“. M. Žilinsko galerija, Kauno Paveikslų galerija, 2001
 Europos tekstilės meno paroda „Tradicijos ir inovacijos“. Arsenalas, Ryga, Latvija, 2001.
 Respublikinė paroda „Taikomoji dailė 2002“, skirta keramikos mokyklos 70–mečiui.„Arkos„galerija“, Vilnius, 2002
 Tekstilės meno bienalė „Savi marškiniai arčiau kūno“. „Arkos“ galerija, Vilnius, 2004
 Projektas “Menas + menas bendrauti: TEKSTilė, 2004”. Kauno Paveikslų galerija, 2004.
 IV Tarptautinė mini tekstilės bienalė „Atviras laiškas“. „Arkos“ galerija, Vilnius; Klaipėdos galerija; J. Monkutės-Marks muziejus-galerija, Kėdainiai, 2005.
 Tarptautinė tekstilės paroda „Tekstilės vizijos 2005 / nuo tradicijos iki tekstilės meno (ateities dizainas)“. Izmiras, Turkija, 2005.
 V Tarptautinė Kauno meno bienalė „Tekstilė ‘05“. M. Žilinsko galerija, Kaunas. 2005.
 7-oji tarptautinė Baltijos šalių mažosios tekstilės trienalė. Gdynė, Lenkija, 2007.
 6-oji tarptautinė miniatiūrų paroda „mažoji m“. Alytaus kraštotyros muziejus, Klaipėdos galerija, Vilnius, Lietuva, 2007.
 5-oji tarptautinė tekstilės miniatiūrų bienalė „Lino archetipas“. „Arkos“ galerija, Vilnius, 2007.
 Tarptautinė miniatiūrų paroda. Kanada, 2007.
 Tarptautinę Kauno meno bienalę „Textilė 07“ lydinti paroda „LT tekstilė“. Lietuvos Sporto muziejus, Kaunas, 2007.
 Tarptautinė Baltijos šalių mini tekstilės trienalė. Slippery Rock, JAV, 2008.
 III tekstilės meno bienalė „Miesto ženklai“. „Arkos“ galerija, Vilnius, 2008.
 Projektas – paroda „Menas + Menas bendrauti. Garsas“. Kauno Paveikslų galerija, 2008.
 Šiuolaikinio meno projekto paroda „Kaunas mene: kontekstai“. Lietuvos Sporto muziejus, Kaunas, 2008.
 Tarptautinė miniatiūrų paroda. Kanada, 2009.
 Nuolatinė šiuolaikinio meno paroda neregiams ir silpnaregiams „Muziejus neregiui“. M. Žilinsko galerija, Kaunas, 2009.
 Lietuvos šiuolaikinės tapybos ir tekstilės paroda „Lietuva geriausia“. Galerija „Cex“, Kijevas, Ukraina, 2009.

Apdovanojimai 
 2000 m. Kauno taikomosios dailės parodos diplomas už kūrybišką tradicijos plėtotę (gobelenas „Užuolaida“, 2000).
 2008 m. III tekstilės meno bienalės „Miesto ženklai“ diplomas (ciklas „Miesto dangčiai: vibrato“, 2008).

Šaltiniai

Nuorodos 
 Asmeninė tinklavietė 

Lietuvos tekstilininkai
Lietuvos muziejininkai